  Туспуктэм: Ижкарысь но Удмуртиысь епархилэн пресс-службаез Наталия Сильвестрова 3-тӥ южтолэзе Ижкарысь ожгар госпитальын вӧсяськон висъет усьтӥзы. Сое Архангел Михаиллы сӥзем соборлэн приходэныз ӵош радъязы. Со сярысь Ижысь епархилэн пресс-службаез ивортӥз. Госпитальын ожысь ветеранъёс, озьы ик нимысьтыз ожгар ужрадэ пыриськисьёс йӧнатско. Вӧсяськон комнатаез Ижкарысь но Удмуртиысь митрополит Викторин вӧсяз. Со таӵе вӧсяськон интыос эмъяськонниосын туж кулэ шуыса пусйиз. « Озьы луылэ, Инмарен вераськыса гинэ буйгатскон шедьтыны луэ. Буйгатскон вуэ, ку валаськод, Инмар тонэ ӧз кельты, Со котьку тонэн шуыса. <...> Ссырмон шоры учкытэк, тӥ валаны кулэ, Инмар тӥледлы улонэз азьланьтыны луонлык сётӥз, соин ик йӧно улоно » Викторин, Ижысь но Удмуртиын митрополит Митрополит Архангел Михаиллы сӥзем соборлэсь гуманитарной юрттэт сётӥз. Со сяна, ожгар госпитальлы книгаос люканы оскытӥз,эмъяськоннилэн котькуд этажаз пичильтык лыдӟиськоннизы вань. Тодэ вайытом, Ижысь епархия нимысьтыз ожгар ужрад мынон интыын вӧсяськон палатка лэсьтыны мудоръёс но кулэ котыр сётӥз. Тегъёс: вӧсяськон эмъяськонниос Удмуртия  